ΑΠΟΦΑΣΕΙΣ
Αριθμ. 188679
Τροποποίηση του εγκεκριμένου ρυμοτομικού
σχεδίου στο Ο.Τ. 40 (σχέδιο διανομής 1933) και
στα Ο.Τ. 89 και Ο.Τ. 89α Χώρου Στάθμευσης της
επέκτασης σχεδίου (Δ΄ 832/1991) του οικισμού
Βασιλικής του Δήμου Μετεώρων.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τα άρθρα 3, 186 και 283 του ν. 3852/2010 «Νέα Αρχιτεκτονική της ΑυτοΔιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87).
2. Το π.δ. 129/2010 «Οργανισμός της Περιφέρειας
Θεσσαλίας» (Α’ 222), όπως τροποποιήθηκε με την υπ’
αρ. 15840/156612/04-10-2018 (Β΄ 4788) απόφαση του
Συντονιστή Αποκεντρωμένης Διοίκησης Θεσσαλίας Στερεάς Ελλάδας.
3. Το ν.δ. της 17-7-1923 «Περί σχεδίων πόλεων, κωμών και συνοικισμών του Κράτους και οικοδομής αυτών»
(Α΄ 228).
4. Τον ν. 1337/1983 (Α΄ 33).
5. Τα άρθρα 152 και 154 του Κώδικα βασικής πολεοδομικής νομοθεσίας (π.δ. 14/27.7.1999 - Δ΄ 580).
6. Το άρθρο 29 του ν. 2831/2000 «Περί τροποποίησης
των διατάξεων του ν. 1577/1985 - Γ.Ο.Κ. και άλλες πολεοδομικές διατάξεις» (Α΄ 140) όπως αντικαταστάθηκε με
το άρθρο 10 του ν. 3044/2002 «Μεταφορά Συντελεστή
Δόμησης και ρυθμίσεις άλλων θεμάτων αρμοδιότητας
Υπουργείου Περιβάλλοντος, Χωροταξίας και Δημοσίων
Έργων» (Α΄ 197).
7. Τις παρ. 8 του άρθρου 4 του ν. 2508/1997 (Α΄ 124)
και 10.
8. Τον ν. 4067/2012 «Νέος Οικοδομικός Κανονισμός»
(Α΄ 79).
9. Την Εγκ.-43511/161/55/13-6-1988 (Εγκ.55/88) «Οδηγίες και προδιαγραφές για τροποποιήσεις, επεκτάσεις,
ρυμοτομικών σχεδίων».
10. Την Εγκ.-18894/6/5-5-2006 (Εγκ.6/06) «Άσκηση
αρμοδιοτήτων πολεοδομικού σχεδιασμού».
11. Την Εγκ.-29829/14-06-2012 (Εγκ.10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών
Ενοτήτων/Περιφερειών για θέματα πολεοδομικού σχεδιασμού».
12. Τον ν. 4315/2014 «Πράξεις εισφοράς σε γη και σε
χρήμα - Ρυμοτομικές απαλλοτριώσεις και άλλες διατάξεις» (Α΄ 269).
13. Το σχέδιο διανομής του οικισμού Βασιλικής έτους
1933, όπως εγκρίθηκε με το ΦΕΚ Α΄ 179/1935.
14. Την υπ’ αρ. 4527/10-10-1991 απόφαση του Νομάρχη «Έγκριση της πολεοδομικής μελέτης τμήματος
οικισμού Βασιλικής Ν. Τρικάλων».
15. Την υπ’ αρ. εισερχ. πρωτ. 5819/13-04-2021 αίτηση
του Νικόλαου Ντελλή περί τροποποίησης του εγκεκριμένου σχεδίου Τ.Κ. Βασιλικής.
16. Το υπ’ αρ. 5819/07-06-2021 έγγραφο του Τμήματος Τεχνικών Έργων και Μελετών της Διεύθυνσης Τ.Υ.
Περιβάλλοντος και Πολεοδομίας προς το Δημοτικό Συμβούλιο και την Επιτροπή Ποιότητας Ζωής του Δήμου
Μετεώρων.
17. Την υπ’ αρ. 16/2021 ομόφωνη απόφαση της Επιτροπής Ποιότητας Ζωής του Δήμου Μετεώρων.
18. Την υπ’ αρ. 110/2021 ομόφωνη απόφαση του Δημοτικού Συμβουλίου Δήμου Μετεώρων περί έγκρισης
τροποποίησης του ρυμοτομικού σχεδίου.
19. Το υπ’ αρ. 13698/25-08-2021 έγγραφο της Διεύθυνσης Τ.Υ. Περιβάλλοντος και Πολεοδομίας προς δύο
ημερήσιες τοπικές εφημερίδες Πρωινός Λόγος και Έρευνα καθώς και η δημοσίευση της περίληψης της υπ’ αρ.
110/2021 Α.Δ.Σ. στις 02 και 03 Σεπτεμβρίου 2021.
20. Τα αποδεικτικά επίδοσης της υπ’ αρ. 110/2021
Α.Δ.Σ. Δήμου Μετεώρων προς τους άμεσα ενδιαφερομένους.
21. Την επί του τοπογραφικού διαγράμματος βεβαίωση
σύμφωνα με την οποία η περιοχή δεν εμπίπτει στις αναφερόμενες στο άρθρο 29 (παρ. 4.2 γ και δ) του ν. 2831/
2000, σε περιοχές ιδιαιτέρου φυσικού κάλλους, σε κηρυγμένους αρχαιολογικούς χώρους, σε δάση, δασικές
εκτάσεις ή σε περιοχές που προστατεύονται σύμφωνα
με τα άρθρα 18 και 19 του ν. 1650/1986.
22. Την υπ’ αρ. 16724/11-10-2021 βεβαίωση της Διεύθυνσης Τ.Υ. Περιβάλλοντος και Πολεοδομίας του Δή-
μου Μετεώρων σύμφωνα με την οποία ουδεμία ένσταση
υποβλήθηκε κατά της υπ’ αρ. 110/2021 Α.Δ.Σ.
23. Την υπ’ αρ. 16725/11-10-2021 βεβαίωση της Διεύθυνσης Τ.Υ. Περιβάλλοντος και Πολεοδομίας του Δήμου
Μετεώρων σύμφωνα με την οποία δεν υφίσταται κώλυμα των συμμετεχόντων στη λήψη απόφασης του Δημο-
τικού Συμβουλίου για την προτεινόμενη τροποποίηση.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
30 Μαΐου 2022
ΤΕΥΧΟΣ  ΤΕΤΑΡΤΟ
Αρ. Φύλλου 370
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/30.05.2022
24. Τα Τοπογραφικά Διαγράμματα, που συντάχθηκαν
από την Τοπ. Μηχανικό Ελένη Μισιάκα και συνοδεύουν
την υπ’ αρ. 110/2021 απόφαση του Δ.Σ. Δήμου Μετεώρων.
25. Το υπ’ αρ. 16736/11-10-2021 έγγραφό του Τμ. Τεχνικών Έργων και Μελετών της Διεύθυνσης Τ.Υ. Περιβάλ-
λοντος και Πολεοδομίας του Δήμου Μετεώρων, με το
οποίο μας διαβιβάστηκε ο φάκελος της προτεινόμενης
τροποποίησης.
26. Το υπ’ αρ. 16038/14-01-2022 έγγραφο της υπηρεσίας μας περί συμπληρωματικών στοιχείων του φακέλου.
27. Το υπ’ αρ. 1025/09-02-2022 έγγραφο της Διεύθυνσης Τ.Υ. Περιβάλλοντος και Πολεοδομίας του Δήμου Με-
τεώρων περί υποβολής διορθωμένων και συμπληρωμένων τοπογραφικών διαγραμμάτων.
28. Την από 10-03-2022 εισήγηση μας προς το
ΣΥ.ΠΟ.Θ.Α. Α’ Π.Ε. Τρικάλων, η οποία διαβιβάστηκε με
το υπ’ αρ. 95819/10-03-2022 έγγραφό μας.
29. Το υπ’ αρ. 152316/19-04-2022 έγγραφο του Συμβουλίου Πολεοδομικών Θεμάτων και Αμφισβητήσε-
ων Α’ Π.Ε. Τρικάλων (υπ’ αρ. 160265/26-04-2022, με το
οποίο διαβιβάστηκε το απόσπασμα του 1ου πρακτικού
(Πράξη 5η) της συνεδρίασης της 29ης Μαρτίου 2022
του ΣΥ.ΠΟ.Θ.Α. Α’ Π.Ε. Τρικάλων, σύμφωνα με οποίο το
Συμβούλιο γνωμοδότησε ομόφωνα κατ’ εισήγηση.
Επειδή:
1. Ο φάκελος είναι πλήρης, από τυπικής απόψεως
και έχουν υποβληθεί τα δικαιολογητικά όπως ορίζει η
εγκύκλιος 55/1988, ο ν. 4067/2012 και οι Καταργούμενες - Μεταβατικές Διατάξεις, άρθρο 6 του ν. 4315/2014.
2. Σύμφωνα με την παρ. 1.3α το άρθρο 1 του ν.δ.
17-7-1923, κάθε τροποποίηση εγκεκριμένου ρυμοτομικού σχεδίου πρέπει να κατευθύνεται από πολεοδομικά
κριτήρια και να αποβλέπει στην θεραπεία πολεοδομικών
αναγκών, υγιεινής, συγκοινωνίας, ασφάλειας, οικονομίας
και αισθητικής, τις οποίες εμφανίζει η οικιστική ανάπτυξη και διαμόρφωση της πόλης στην εξέλιξη της.
3. Σύμφωνα με την παρ. 4α του άρθρου 10 του ν. 3044/
2002, οι τροποποιήσεις εγκεκριμένων ρυμοτομικών
σχεδίων πόλεων δεν πρέπει να επιφέρουν μείωση της
συνολικής επιφάνειας κοινόχρηστων χώρων, ούτε των
αναγκαίων κοινωφελών χώρων σύμφωνα με τα γενικά
πλαίσια χρήσεων γης (ΓΠΣ, ΣΧΟΟΑΠ). Στη συγκεκριμένη
περίπτωση έχουμε αύξηση του ισοζυγίου κοινόχρηστων
χώρων κατά (144,31 τ.μ. - 140,07 τ.μ.) 4,24 τ.μ.
4. Με την προτεινόμενη τροποποίηση μετατοπίζεται η
ρυμοτομική γραμμή και συγχρόνως επιβάλλεται πρασιά
2,0μ. στο Ο.Τ. 40, ώστε να μη ρυμοτομείται το κτίσμα που
νόμιμα ανεγέρθηκε με την υπ’ αρ. 400/1974 οικ. άδεια,
στο οικόπεδο με αρ. 204.
5. Με την προτεινόμενη τροποποίηση, στο οικοδομικό
τετράγωνο που βρίσκεται στο τμήμα της επέκτασης του
οικισμού Βασιλικής (Δ΄ 832/1991) και το οποίο δε φέρει
αριθμό, δημιουργείται χώρος στάθμευσης και δίνονται
οι ονομασίες Ο.Τ. 89 και Ο.Τ.89α χώρος στάθμευσης στα
δύο οικοδομικά τετράγωνα που δημιουργούνται.
6. Από τις κανονιστικές διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού και προϋπολογισμού του οικείου
Ο.Τ.Α., αποφασίζει:
1. Την έγκριση της τροποποίησης του εγκεκριμένου
ρυμοτομικού σχεδίου στο Ο.Τ. 40 οικισμού Βασιλικής του
Δήμου Μετεώρων με τη μετατόπιση της ρυμοτομικής
γραμμής και την επιβολή πρασιάς 2,0μ. και τη δημιουργία χώρου στάθμευσης σε Ο.Τ. της επέκτασης σχεδίου με
δοθείσες ονομασίες Ο.Τ. 89 και Ο.Τ. 89α Χώρος Πρασίνου,
σύμφωνα με τη με αρ. 110/2021 Α.Δ.Σ. και το συνημμένο
τοπογραφικό διάγραμμα.
2. Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως.
3. Επιτρέπεται η υποβολή προσφυγών στον Συντονιστή Αποκεντρωμένης Διοίκησης Θεσσαλίας και Στερεάς
Ελλάδας μέχρι συστάσεως της αυτοτελούς Υπηρεσίας
εποπτείας ΟΤΑ (Ελεγκτής Νομιμότητας), μόνο για παράβαση του Νόμου, σύμφωνα με τις διατάξεις του άρθρου
227 του ν. 3852/2010 (Α΄ 87), όπως αντικαταστάθηκε με
το άρθρο 118 του ν. 4555/2018 (Α΄ 133) και σε προθεσμία
δέκα πέντε (15) ημερών, από τη δημοσίευσή της ή την
ανάρτησή της στο διαδίκτυο ή από την κοινοποίηση της
ή αφού έλαβε γνώση αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/30.05.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/30.05.2022
Η απόφαση αυτή με το σχεδιάγραμμα που τη συνοδεύει να δημοσιευθεί στην Εφημερίδα της Κυβερνήσεως.
Λάρισα, 16 Μαΐου 2022
Ο Περιφερειάρχης
ΚΩΝΣΤΑΝΤΙΝΟΣ ΑΓΟΡΑΣΤΟΣ

[Source: 20220400370.pdf | Tokens: 7184]